L 64/6 Jurnalul Oficial al Uniunii Europene 7.3.2015 REGULAMENTE REGULAMENTUL (UE) 201 5/373 AL CONSILIULUI din 5 martie 2015 de modificare a Regulamentului (CE) nr. 2533/98 privind colectarea informațiilor statistice de către Banca Centrală Europeană CONSILIUL UNIUNII EUROPENE, având în vedere Statutul Sistemului European al Băncilor Centrale și al Băncii Centrale Europene, în special articolul 5.4, având în vedere recomandarea Băncii Centrale Europene (', având în vedere avizul Parlamentului European (), având în vedere avizul Comisiei Europene ()), hotărând în conformitate cu procedura stabilită la articolul 129 alineatul (4) din Tratatul privind funcționarea Uniunii Europene şi articolul 41 din Statutul Sistemului European al Băncilor Centrale şi al Băncii Centrale Europene, întrucât: (1) Regulamentul (CE) nr. 2533/98 al Consiliului () este o componentă cheie a cadrului juridic aflat la baza atribuțiilor de colectare a informațiilor statistice ale Băncii Centrale Europene (BCE) cu sprijinul băncilor centrale naționale. BCE s-a întemeiat în mod constant pe acest regulament pentru efectuarea și monitorizarea colectării coordonate a informațiilor statistice necesare pentru desfăşurarea atribuțiilor Sistemului European al Băncilor Centrale (SEBC), inclusiv atribuția de a contribui la buna desfăşurare a politicilor urmărite de autoritățile competente în legătură cu supravegherea prudențială a instituțiilor de credit şi stabilitatea sistemului financiar, astfel cum este prevăzut la articolul 127 alineatul (5) din Tratat. (2)  Regulamentul (UE) nr. 1024/2013 al Consiliului () conferă BCE atribuții specifice în ceea ce priveşte politicile legate de supravegherea prudențială a instituțiilor de credit și stabilitatea sistemului financiar în cadrul Uniunii şi la nivelul fiecărui stat membru. (3) Pentru a minimiza sarcina de raportare ce revine agenților raportori și pentru a permite efectuarea corespun- zătoare a supravegherii instituțiilor, piețelor şi infrastructurilor financiare conferite tuturor autorităților competente precum şi efectuarea corespunzătoare a atribuțiilor conferite autorităților responsabile cu protecția stabilității sistemului financiar, este necesară modificarea Regulamentului (CE) nr. 2533/98 pentru a permite transmiterea și utilizarea de către membrii SEBC și autoritățile relevante a informațiilor statistice colectate de SEBC. Respectivele autorități ar trebui să includă autoritățile competente responsabile cu supravegherea institu- țiilor, pieţelor şi infrastructurilor financiare şși supravegherea macroprudențială, autoritățile europene de supraveghere, Comitetul european pentru risc sistemic, precum şi autoritățile autorizate să efectueze rezoluţia instituțiilor de credit. (4) Prezentul regulament nu ar trebui să se aplice informațiilor statistice confidențiale colectate în conformitate cu Regulamentul (CE) nr. 223/2009 al Parlamentului European şi al Consiliului (/), () JO C188, 20.6.2014,p. 1. () Avizul din 26 noiembrie 2014 (nepublicat încă în Jurnalul Oficial). () JO C 362,14.10.2014,p. 1. () Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană OL 318, 27.11.1998, p. 8). () Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce priveşte politicile legate de supravegherea prudențială a instituțiilor de credit JOL 287, 29.10.2013, p. 63). (“) Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene şi de abrogare a Regulamentului (CE, Euratom) nr. 1101/2008 al Parlamentului European şi al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).